galenus.in-hippocratis-librum-de-fracturis-commentarii-iii 3.54
Πρὸς δὲ τούτοις τὰ μὲν τῆς κνήμης ὀστέα παραπλήσια μῆκός ἐστι καὶ σμικρόν τι οὐκ ἄξιον λόγου τὸ ἔξω ὀστέον ὑπερέχει , οὐδενὸς μεγάλου κώλυμα ἐὸν , ἀφ’ οὗ πέφυκεν ὁ ἔξω τένων , ὁ παρὰ τὴν ἰγνύην . Μικρῷ τινι μεῖζον εἶναί φησι τὸ ἔξωθεν ὀστοῦν ὃ καλοῦσι περόνην , ὅπερ ἤδη καὶ πρόσθεν εἶπεν , ἡνίκα τῶν ἁπλῶν τῆς κνήμης καταγμάτων ἔγραψε θεραπείαν . ἡμεῖς δὲ καὶ τότε καὶ νῦν λέγομεν ὡς μὲν πρὸς τὸ κάτω μέρος ἡ περόνη τῆς κνήμης ὑπερέχει , κατὰ δὲ τὸ πρὸς τῷ γόνατι φαίης ἂν μᾶλλον ὑπερέχειν τὴν κνήμην · οὐδὲ γὰρ διαρθροῦται πρὸς τὴν περόνην ὁ μηρὸς , ἀλλ’ ὡς εἴπομεν ἀρτίως , ἡ ἔξωθεν αὐτοῦ κεφαλὴ τῇ κατὰ τοῦτο κοιλότητι τῆς κνήμης ἐπιβαίνει . διὰ τί δέ φησιν , οὐδενὸς μεγάλου κωλύματος τῇ περόνῃ συνεῖναι , τοῖς ἀνεγνωκόσι περὶ χρείας μορίων ἐστὶ δῆλον , ἐν οἷς ἐδείχθησαν αἱ διαρθρώσεις ἅπασαι δύο σκοποὺς ἔχουσαι τῆς κατασκευῆς , τῶν μὲν ἐνεργειῶν τὸ ἀκώλυτον , τῶν δὲ ἐκπτώσεων , ὡς Ἱπποκράτης ὠνόμασεν , ἄρτι κώλυμα . τὸ μὲν οὖν ἀκώλυτον εἰς τὴν ἐνέργειαν αἵ τε κοιλότητες ἐπιπολῆς οὖσαι καὶ οἱ σύνδεσμοι χαλαροὶ γιγνόμενοι παρέχουσι , τὴν δὲ εἰς τὰς ἐξαρθρώσεις ἀσφάλειαν αἵ τε κοιλότητες βαθεῖαι καὶ μεγάλας ἔχουσαι τὰς ὀφρῦς , οἵ τε σύνδεσμοι σύντονοι μὲν τὴν οὐσίαν , τὸ δὲ μῆκος βραχεῖς , οἵ τε ἔξωθεν περικείμενοι τῇ διαρθρώσει τένοντες ἰσχυροί τε καὶ σύντονοι . εἰ τοίνυν τῇ περόνῃ τῇ κατὰ γόνυ διαρθρώσει πρὸς ἀσφάλειαν οὐδὲν συντελεῖ , πλὴν σμικροῦ τινος , ὅπερ δι’ αὐτῆς ἧς ἔγραψε λέξεως ἐνεδείξατο λέγων · ἀφ’ οὗ πέφυκεν ὁ ἔξω τένων ὁ παρὰ τὴν ἰγνύην . οὐ τῆς ἀκριβοῦς γνώσεως ἕνεκεν χρή σε περιμένειν τὴν ἀνατομὴν ἐπὶ πάντων τῶν ἰσχνῶν ἐναργῶς φαινομένων καὶ πρὸ τῆς ἀνατομῆς , τένοντας δὲ διὰ τί καλεῖ τὰς ἀπονευρώσεις τῶν μυῶν εἴρηταί μοι πολλάκις . οὗτος ὁ τένων ὁ κατὰ τὰ ἔξω τοῦ γόνατος ἔξωθεν σφίγγων τὴν διάρθρωσιν βοηθεῖ τι τῆς κατὰ τὸ μέρος ἀσφαλείας κώλυμα γιγνόμενον ἐνταῦθα ὀλισθαίνειν τὸν μηρόν .
Lemmas: πρός δέ οὗτος ὁ μέν ὁ κνήμη ὀστέον παραπλήσιος μῆκος εἰμί καί μικρός τις οὐ ἄξιος λόγος ὁ ἔξω ὀστέον ὑπερέχω , οὐδείς μέγας κώλυμα εἰμί , ἀπό ὅς φύω ὁ ἔξω τένων , ὁ παρά ὁ ἰγνύα . μικρός τις μέγας εἰμί φημί ὁ ἔξωθεν ὀστέον ὅς καλέω περόνη , ὅς ἤδη καί πρόσθεν λέγω , ἡνίκα ὁ ἁπλόος ὁ κνήμη κάταγμα γράφω θεραπεία . ἐγώ δέ καί τότε καί νῦν λέγω ὡς μέν πρός ὁ κάτω μέρος ὁ περόνη ὁ κνήμη ὑπερέχω , κατά δέ ὁ πρός ὁ γόνυ φημί ἄν μάλα ὑπερέχω ὁ κνήμη · οὐδέ γάρ διαρθρόω πρός ὁ περόνη ὁ μηρός , ἀλλά ὡς λέγω ἄρτιος , ὁ ἔξωθεν αὐτός κεφαλή ὁ κατά οὗτος κοιλότης ὁ κνήμη ἐπιβαίνω . διά τίς δέ φημί , οὐδείς μέγας κώλυμα ὁ περόνη σύνειμι , ὁ ἀναγιγνώσκω περί χρεία μόριον εἰμί δῆλος , ἐν ὅς δείκνυμι ὁ διάρθρωσις ἅπας δύο σκοπός ἔχω ὁ κατασκευή , ὁ μέν ἐνέργεια ὁ ἀκώλυτος , ὁ δέ ἔκπτωσις , ὡς Ἱπποκράτης ὀνομάζω , ἄρτι κώλυμα . ὁ μέν οὖν ἀκώλυτος εἰς ὁ ἐνέργεια ὁ τε κοιλότης ἐπιπολή εἰμί καί ὁ σύνδεσμος χαλαρός γίγνομαι παρέχω , ὁ δέ εἰς ὁ ἐξάρθρωσις ἀσφάλεια ὁ τε κοιλότης βαθύς καί μέγας ἔχω ὁ ὀφρύς , ὁ τε σύνδεσμος σύντονος μέν ὁ οὐσία , ὁ δέ μῆκος βραχύς , ὁ τε ἔξωθεν περίκειμαι ὁ διάρθρωσις τένων ἰσχυρός τε καί σύντονος . εἰ τοίνυν ὁ περόνη ὁ κατά γόνυ διάρθρωσις πρός ἀσφάλεια οὐδείς συντελέω , πλήν μικρός τις , ὅς διά αὐτός ὅς γράφω λέξις ἐνδείκνυμι λέγω · ἀπό ὅς φύω ὁ ἔξω τένων ὁ παρά ὁ ἰγνύα . οὐ ὁ ἀκριβής γνῶσις ἕνεκα χρή σύ περιμένω ὁ ἀνατομή ἐπί πᾶς ὁ ἰσχνός ἐναργής φαίνω καί πρό ὁ ἀνατομή , τένων δέ διά τίς καλέω ὁ ἀπονεύρωσις ὁ μῦς λέγω ἐγώ πολλάκις . οὗτος ὁ τένων ὁ κατά ὁ ἔξω ὁ γόνυ ἔξωθεν σφίγγω ὁ διάρθρωσις βοηθέω τις ὁ κατά ὁ μέρος ἀσφάλεια κώλυμα γίγνομαι ἐνταῦθα ὀλισθάνω ὁ μηρός .